laion/Wikipedia-Exotic huggingface dataset:
আনোয়ার গ্রুপ অব ইন্ডাস্ট্রিজ

আনোয়ার গ্রুপ অব ইন্ডাস্ট্রিজ হলো ভোগ্যপণ্য, ইস্পাত, সিমেন্ট, টেক্সটাইল, অর্থ ও মোটরগাড়ি শিল্পের পরিষেবা প্রদানকারী বৃহত্তম এবং প্রাচীনতম বাংলাদেশী গোষ্ঠীগুলির মধ্যে একটি। এই গোষ্ঠীর সূচনা ১৮৩৪ সালে হিডস অ্যান্ড স্কিনস ব্যবসায় হয়েছিল, যা ব্রিটিশ ভারতের একজন উদ্যোক্তা প্রয়াত লাক্কু মিয়া দ্বারা প্রতিষ্ঠিত ছিল। পরে এই ব্যবসাগুলি একটি পারিবারিক উত্তরাধিকারে পরিণত হয় যা একশ আশি বছর ধরে চলমান। এটির বর্তমান সম্প্রসারণ একটি বিশাল ব্যবসায়িক গোষ্ঠী হিসেবে আনোয়ার গ্রুপ নামে পরিচিত। দীর্ঘ বছর ধরে পরিচালিত এই গোষ্ঠীটি স্থানীয়ভাবে উৎপাদিত ও রপ্তানিকৃত পণ্য, আধুনিক অটোমোবাইল থেকে শুরু করে নির্মাণ সামগ্রী, ইস্পাত, টেক্সটাইল, অর্থ এবং রিয়েল এস্টেট পর্যন্ত বিস্তৃত পরিষেবার মাধ্যমে ক্রমবর্ধমান বাংলাদেশের অর্থনীতিতে উল্লেখযোগ্য অবদান রেখেছে। ভোগ্যপণ্য এ ১ পলিমার লিমিটেড। আনোয়ার গ্যালভানাইজিং লিমিটেড। পাট স্পিনিং মিলস লিমিটেড অ্যাথেনার আসবাব ও হোম সজ্জা সিমেন্ট আনোয়ার সিমেন্ট লিমিটেড আনোয়ার সিমেন্ট শিট লিমিটেড। টেক্সটাইল আনোয়ার টেক্সটাইল লিমিটেড। মাহমুদ ইন্ডাস্ট্রিজ প্রাইভেট লিমিটেড। আনোয়ার সিল্ক মিলস লিমিটেড। হোসেন ডাইং অ্যান্ড প্রিন্টিং মিলস লিমিটেড। ইস্পাত আনোয়ার ইস্পাত লিমিটেড। আবাসন আনোয়ার ল্যান্ডমার্ক লিমিটেড। আনোয়ার ইনফ্রাস্ট্রাকচার লিমিটেড। অর্থ নগর বীমা সংস্থা লিমিটেড। বাংলাদেশ ফিনান্স অ্যান্ড ইনভেস্টমেন্ট কোম্পানি লিমিটেড (বিডি ফিনান্স) বিডি ফিনান্স ক্যাপিটাল হোল্ডিংস লি। অটোমোবাইল এজি অটোমোবাইলস লিমিটেড (এজি অটো) বাংলাদেশের কোম্পানির তালিকা "সংরক্ষণাগারভুক্ত অনুলিপি"। ১৩ জুন ২০২১ তারিখে মূল থেকে আর্কাইভ করা। সংগ্রহের তারিখ ৪ মে ২০২১।  "সংরক্ষণাগারভুক্ত অনুলিপি"। ৪ মে ২০২১ তারিখে মূল থেকে আর্কাইভ করা। সংগ্রহের তারিখ ৪ মে ২০২১।  "Building the future with Anwar Group, in construction and real estate"। The Daily Star। ২০১৫-০৯-১৭। সংগ্রহের তারিখ ২০২১-০৫-০২।  "Steel manufacturers aggrieved about cold shoulder"। The New Age। ২০২১-০২-০৭। সংগ্রহের তারিখ ২০২১-০৫-০২।  "BD Finance, SIG sign MoU"। The New Age। ২০২১-০৪-০৯। সংগ্রহের তারিখ ২০২১-০৫-০২।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৪ মে ২০২১ তারিখে
সাগরনাল সিনিয়র আলিম মাদ্রাসা

সাগরনাল সিনিয়র আলিম মাদ্রাসা মৌলভীবাজার জেলার জুড়ী উপজেলার সাগরনালে অবস্থিত একটি বেসরকারি মাদ্রাসা। হেফজ বিভাগ, ইবতেদায়ি বিভাগ, দাখিল বিভাগ ও আলিম বিভাগ। এটি মৌলভীবাজার জেলার জুড়ী উপজেলার সাগরনাল ইউনিয়নে অবস্থিত। মাদ্রাসা কওমি মাদ্রাসা দাখিল মাদ্রাসা "List of Institutions" (এক্সএলএস)। শিক্ষা মন্ত্রণালয়। সংগ্রহের তারিখ ১৫ জুলাই ২০১৪।  বাংলাদেশ মাদ্রাসা শিক্ষা বোর্ড মাদ্রাসা শিক্ষা অধিদপ্তর
টোলেডো ইসলামিক একাডেমি

টোলেডো ইসলামিক একাডেমি (টিআইএ) মার্কিন যুক্তরাষ্ট্রের ওহাইও রাজ্যের টালিডো শহরে অবস্থিত একটি ইসলামিক শিক্ষাপ্রতিষ্ঠান। প্রতিষ্ঠানটি একটি প্রাথমিক এবং মাধ্যমিক বেসরকারি ইসলামিক শিক্ষাপ্রতিষ্ঠান। পিকে-১২ গ্রেডে শিক্ষার্থীদের ভর্তি কারায়। ১৯৯৫ সালে মসজিদ সাদ ফাউন্ডেশন দ্বারা প্রতিষ্ঠিত হয়। এটি ওহিও শিক্ষা মন্ত্রাণালয় কর্তৃক অনুমোদিত। একাডেমিটি কগনিয়া (শিক্ষা বিষয়ক অলাভজনক সংস্থা) (যা পূর্বে অ্যাডভান্সএড নামে পরিচিত) দ্বারা অনুমোদিত শিক্ষাপ্রতিষ্ঠান। একাডেমিটি তার কলেজ-প্রস্তুতিমূলক পাঠ্যক্রমে স্টেম (বিজ্ঞান, প্রযুক্তি, প্রকৌশল এবং গণিত)শিক্ষার উপর প্রাধান্য দিয়ে কমন কোর স্টেট স্ট্যান্ডার্ড অনুসরণ করে। শিক্ষার্থীরা ইংরেজি ছাড়াও দ্বিতীয় ভাষা হিসাবে আরবি অধ্যয়ন করে এবং আরবি ভাষায় কুরআন শিক্ষা নেয়। ১৯৯৫ সালের সেপ্টেম্বরে স্কুলটি চালু হওয়ার পর থেকেই সাদ মসজিদে এই বিদ্যালয়ের পাঠদান কার্যক্রম চলে। ২০০৭ সালে মসজিদ সাদ মসজিদ ওহাইওর সিভিলিয়ায় প্রাক্তন গির্জার পাশাপাশি এই একাডেমিটিও স্থানান্তরিত হয়। নতুন সুবিধার মধ্যে একটি জিম, খেলার মাঠ এবং একটি ক্যাফেটেরিয়া অন্তর্ভুক্ত ছিল। ২০১৫ সালে সেখানে ১৮৩ জন শিক্ষার্থীর ১০০% চার বছর মেয়াদী স্নাতক ডিগ্রি অর্জন করে এবং পরে ১০০% শিক্ষার্থীরা ৪ বছর মিয়াদী কলেজে ভর্তি হয়। তাদের গড় অ্যাক্টের স্কোর ২৩.০ এবং গড় স্যাট স্কোর ২০৩০। ২০২০-এর হিসাব অনুযায়ী[হালনাগাদ], একাডেমির অধ্যক্ষ ডঃ নাবিলা গোমা। "Education Committee"। Toledo Islamic Academy। ২০১৯-০৭-১৬ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  "America's Most Challenging High Schools - Toledo Islamic Academy"। Washington Post। ২০১৫। সংগ্রহের তারিখ ২০২০-০২-১২। [স্থায়ীভাবে অকার্যকর সংযোগ] "History of TIA"। Toledo Islamic Academy। ২০১৯-০৭-১৬ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  "Toledo Islamic Academy"। Masjid Saad Foundation। ২০১৮-০৮-৩১ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  "General - Toledo Islamic Academy"। Ohio Department of Education। সংগ্রহের তারিখ ২০২০-০২-১২।  "Institution Summary - Toledo Islamic Academy"। advanc-ed.org। ২০২০-০২-১২ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  Yonke, David (২০০৭-০৬-৩০)। "Mosque, Islamic school moving to church building"। The Blade। সংগ্রহের তারিখ ২০২০-০২-১২।  "About Us"। Masjid Saad Foundation। ২০১৯-০২-২৮ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  "Our Team"। Toledo Islamic Academy। ২০১৯-০৭-১৬ তারিখে মূল থেকে আর্কাইভ করা। সংগ্রহের তারিখ ২০২০-০২-১২।  প্রাতিষ্ঠানিক ওয়েবসাইট
উৎস সংক্ষেপণ

উৎস সংক্ষেপণ এমন ক্রিয়াকলাপ যা পণ্যগুলির সারা জীবন চক্র জুড়ে পরিমাণ, ভর বা বিষাক্ততা হ্রাস করার জন্য নকশাকৃত। এর মধ্যে পণ্যগুলির নাকশা ও উৎপাদন, ব্যবহার, ন্যূনতম বিষাক্ত উপাদান ও ন্যূনতম পরিমাণে নিষ্পত্তি এবং একটা দীর্ঘস্থায়ী প্রয়োজনীয় জীবন অন্তর্ভুক্ত। উৎস সংক্ষেপণ এর একটি উদাহরণ হল মুদি দোকানের একটি পুনরায় ব্যবহারযোগ্য বাজারের থলে; যদিও এটি একবার ব্যবহারযোগ্য নিষ্পত্তিযোগ্য থলে এর চেয়েও বেশি উপাদান ব্যবহার করে, কিন্তু এতে ব্যবহার প্রতি উপাদান কম। দূষণ রোধ (অথবা পি২) এবং বিষাক্ত উপাদান হ্রাস করাকেও উৎস সংক্ষেপণ বলা হয় কারণ তারা উৎসটির বিপজ্জনক পদার্থের ব্যবহারকে চিহ্নিত করে। উৎস সংক্ষেপণ অর্জিত হয় উন্নত নকশা, উৎপাদন, ব্যবহার, পুনরায় ব্যবহার এবং পরিবেশগতভাবে পছন্দনীয় ক্রয় (ইপিপি) এর মাধ্যমে। জীবন চক্র মূল্যায়ন বিভিন্ন বিকল্প এবং পদ্ধতির মধ্যে বাছাই করতে সহায়তা করতে দরকারী। যুক্তরাষ্ট্র এ, ফেডারাল ট্রেড কমিশন লেবেল দাবিগুলির জন্য গাইডেন্স সরবরাহ করে: "উৎস সংক্ষেপণ" কোন পণ্য বা প্যাকেজের ওজন, পরিমাণ বা বিষাক্ততা হ্রাস করাকে বোঝায়। বিভ্রান্তি এড়াতে, উৎস সংক্ষেপণ এর দাবিগুলো অবশ্যই উৎস সংক্ষেপণ এর পরিমাণের যতার্থ হতে হবে এবং যে তুলনা করা হয়েছে তার ভিত্তি দিতে হবে। "উৎস সংক্ষেপণ" এর মতো শব্দ ব্যবহৃত হয় কিনা তা বিবেচনা না করেই এই নীতিগুলি প্রয়োগ হয়। ম্যাসাচুসেটস বিষাক্ত উপাদান ব্যবহার হ্রাস কার্যক্রম (টিইউআরএ) উৎস সংক্ষেপণ অর্জনের জন্য ৬ টি কৌশল দেয়:[তথ্যসূত্র প্রয়োজন] বিষাক্ত রাসায়নিক প্রতিস্থাপন উৎপাদন প্রক্রিয়া পরিবর্তন সমাপ্ত পণ্য সংস্কার উৎপাদন আধুনিকায়ন কার্যক্রম এবং রক্ষণাবেক্ষণের উন্নতি প্রক্রিয়াধীন উৎপাদন উপাদানের পুনর্ব্যবহার বায়োপ্লাস্টিক মিনিওয়াস্টে প্রাক-বর্জ্য টেকসই প্যাকেজিং Zabaniotou, A; Kassidi (আগস্ট ২০০৩)। "Life cycle assessment applied to egg packaging made from polystyrene and recycled paper"। Journal of Cleaner Production। 11 (5): 549–559। ডিওআই:10.1016/S0959-6526(02)00076-8।  Franklin (এপ্রিল ২০০৪)। "Life Cycle Inventory of Packaging Options for Shipment of Retail Mail-Order Soft Goods" (পিডিএফ)। ডিসেম্বর ১৭, ২০০৮ তারিখে মূল (PDF) থেকে আর্কাইভ করা। সংগ্রহের তারিখ ডিসেম্বর ১৫, ২০০৮।  একের অধিক |archiveurl= এবং |আর্কাইভের-ইউআরএল= উল্লেখ করা হয়েছে (সাহায্য); একের অধিক |archivedate= এবং |আর্কাইভের-তারিখ= উল্লেখ করা হয়েছে (সাহায্য); একের অধিক |url-status= এবং |ইউআরএল-অবস্থা= উল্লেখ করা হয়েছে (সাহায্য) মার্কিন যুক্তরাষ্ট্রের জাতীয় দূষণ প্রতিরোধ তথ্য কেন্দ্র মার্কিন যুক্তরাষ্ট্র দূষণ প্রতিরোধ আঞ্চলিক তথ্য কেন্দ্র এনপিপিআর পি 2 প্রোগ্রাম কার্যকর বলে মনে করে টিইউআরআই পি 2 জেমস দূষণ প্রতিরোধ ডিরেক্টরি পর্তুগীজ ওয়েব আর্কাইভে আর্কাইভকৃত ১৫ মে ২০১৬ তারিখে শুন্য বর্জ্যের জন্য দক্ষিণ-পশ্চিম নেটওয়ার্ক ওয়েব্যাক মেশিনে আর্কাইভকৃত ২৯ নভেম্বর ২০১৮ তারিখে টেমপ্লেট:পুনর্ব্যবহার
আদনি ইসলামিক স্কুল

আদনি ইসলামিক স্কুল মালয়েশিয়ার সেলেঙ্গরের আমপাংয়ে অবস্থিত ইসলামিক শিক্ষাপ্রতিষ্ঠান। ১৯৯৪ সালে স্কুলটি প্রতিষ্ঠিত হয়। বর্তমানে সারা বিশ্ব থেকে ১০০০ এরও বেশি শিক্ষার্থী এবং ১০০ জন শিক্ষক রয়েছেন। স্কুলটি শিক্ষার্থীদের পছন্দের উপর ভিত্তি করে আন্তর্জাতিক পাঠ্যক্রম (আইজিসিএসই) পাশাপাশি জাতীয় পাঠ্যক্রম (এসপিএম) জন্য শিক্ষার্থীদের প্রস্তুত করে। প্রাক-বিদ্যালয় থেকে মাধ্যমিক স্তর পর্যন্ত শিশুদের জন্য মানসম্পন্ন এবং সমন্বিত ইসলামিক শিক্ষা প্রদান করার জন্য ১৯৯৪ সালে আদনী ইসলামিক স্কুলটি প্রতিষ্ঠিত হয়। স্কুলটি মালয়েশিয়ার শিক্ষা মন্ত্রণালয় কর্তৃক নিবন্ধিত শিক্ষাপ্রতিষ্ঠান। স্কুলটি এসব ক্ষেত্রে পাঠদান করছেঃ কুরআন হিফজ ও কিরাত ভাষার বিকাশ (আরবি, মালয়, ইংরেজি, এবং ম্যান্ডারিন) গণিত ও বিজ্ঞান মৌলিক পাটিগণিত এবং বিজ্ঞানের মাধ্যমে বিশ্বকে পরিচয় করিয়ে দেওয়া আইসিটি এবং কম্পিউটারে পাঠদান(এনসিসি) শিল্প কলা এবং কারুশিল্প দৈনিক জীবনে ব্যবহারের জন্য দোয়া ইসলামি অধ্যয়ন (আখলাক, সীরাত, ফিকহ ও তৌহিদ) https://sites.google.com/a/adni.edu.my/adni-backup/home/adni-islamic-school http://www.islamicfinder.org/getitWorld.php?id=81300&lang= "About Us | Sekolah Islam Adni" (ইংরেজি ভাষায়)। সংগ্রহের তারিখ ২০২১-০৫-০৪।  "Adni Islamic School"। IslamicFinder (ইংরেজি ভাষায়)। সংগ্রহের তারিখ ২০২১-০৫-০৪।  "WHERE LEARNING IS EASY AND FUN" (ইংরেজি ভাষায়)। সংগ্রহের তারিখ ২০২১-০৫-০৪।  প্রাতিষ্ঠানিক ওয়েবসাইট আদনী ইউটিউবে আদনী
মানালি, চেন্নাই

মানালি দক্ষিণ ভারতের তামিলনাড়ু রাজ্যের চেন্নাই জেলার অন্তর্গত একটি আবাসিক ও অর্থনৈতিক অঞ্চল৷ এটি বর্তমানে বৃহত্তম চেন্নাই পৌরনিগমের উত্তর প্রান্তে অবস্থিত একটি জোন। পূর্বে এটি তিরুভেলুর জেলার মাধবরম তালুকের একটি পুরসভা ছিল। ২০১১ খ্রিস্টাব্দের অক্টোবর মাসে তিরুভেলুর‌ জেলার পূর্বতন মানালি পৌরসভা চেন্নাই পৌরনিগমের অন্তর্ভুক্ত করা হয়, আবার ২০১৮ খ্রিস্টাব্দের আগস্ট মাসে চেন্নাইয়ের পুনরায় সীমানা নির্ধারণ করার দ্বারা‌ এই লোকালয় চেন্নাই জেলার অন্তর্ভুক্ত করা হয়। ২০১১ খ্রিস্টাব্দে ভারতের জনগণনা অনুসারে মানালি লোকালয়ের জনসংখ্যা ছিল ৩৫,২৪৮ জন, যেখানে পুরুষ ১৭,৯১১ জন ও নারী ১৭,৩৩৭ জন অর্থাৎ প্রতি হাজার পুরুষে ৯৬৮ জন নারী বাস করতেন। মোট শিশু মোট জনসংখ্যার ১১.৯৪ শতাংশ, সংখ্যায় ৪,২০৮ জন যেখানে শিশুপুত্র সংখ্যা ২,১৯৪ জন এবং শিশুকন্যা সংখ্যা ২,০১৪ জন।জনসংখ্যা অনুপাতে তপশিলি জাতি এবং তপশিলি উপজাতি শতাংশ যথাক্রমে ২৩.৩৩ ও ০.০৯। শহরটির সাক্ষরতার হার ছিল ৮৪.৬৩ শতাংশ যা জাতীয় সাক্ষরতার হারের তুলনায় বেশি। পুরুষ সাক্ষরতার হার ৮৯.৯২ শতাংশ ও নারী সাক্ষরতার হার ৭৯.১৯ শতাংশ। শহরে মোট পরিবার সংখ্যা ৯,৩৩১ টি। মোট শ্রমজীবীর সংখ্যা ১২,৭৪৫ জন, যার মধ্যে কৃষক ২৫ জন, মূল কৃষিজীবী ৪৯ জন গৃহস্থলী সংক্রান্ত শ্রমজীবী ১২৭ জন, অন্যান্য শ্রমজীবী ১১,২৯৩ জন। মোট প্রান্তিক শ্রমজীবী সংখ্যা ১,২৫১ জন, যার মধ্যে প্রান্তিক কৃষক ১৩ জন, প্রান্তিক কৃষিজীবী ১২ জন, প্রান্তিক গৃহস্থলী সংক্রান্ত শ্রমজীবী ৩৯ জন, অন্যান্য প্রান্তিক শ্রমজীবী ১,১৮৮ জন। মানালির উত্তর দিকে মানালি পুদুনগর ও মাথুর, পূর্ব দিকে তিরুবোত্রিয়ুর, দক্ষিণ দিকে কোদুঙ্গাইয়ুর ও পশ্চিম দিকে মাধবরম রয়েছে। সীমান্ত বরাবর উপস্থিত রাস্তাগুলি হল কামরাজ সালাই, চিন্নামাথুর রোড, স্কুল স্ট্রীট, নেদুঞ্চেলিয়ান স্ট্রীট ও পার্থসারথি স্ট্রীট। মানালির নিকটবর্তী দুটি রেল স্টেশন হল ৪ কিলোমিটার দূরে অবস্থিত তিরুবোত্রিয়ুর এবং ৮ কিলোমিটার দূরে অবস্থিত পেরম্বুর রেলওয়ে স্টেশন। চেন্নাই এর অভ্যন্তরীণ চক্রপথ মানালি থেকে শুরু হয়। লোকালয়ে অবস্থিত বাস স্টপটি মেট্রোপলিটন ট্রান্সপোর্ট কর্পোরেশন এর অন্তর্গত। এখান থেকে সরাসরি ব্রডওয়ে, মূলকড়াই, তণ্ডাইয়ারপেট, গিণ্ডি, বেলাচেরি, এন্নোর, সেঙ্গুন্দ্রম, বল্ললারনগর, মীঞ্জুর, মাধবরম, পেরম্বুর অবধি বাস পরিষেবা রয়েছে৷ Dennis S. Jesudasan (৫ জানুয়ারি ২০১৮)। "Chennai district doubles in size"। The Hindu। সংগ্রহের তারিখ ২৩ নভেম্বর ২০১৯।  "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/803334-manali-tamil-nadu.html "Census Info 2011 Final population totals - Manali"। Office of The Registrar General and Census Commissioner, Ministry of Home Affairs, Government of India। ২০১৩। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৬ জানুয়ারি ২০১৪।
জোহানেসবার্গ মুসলিম স্কুল

জোহানেসবার্গ মুসলিম স্কুল (জেএমএস) দক্ষিণ আফ্রিকার জোহানেসবার্গের ফোর্ডসবার্গে অবস্থিত একটি আংশিক বেসরকারি স্কুল। বিদ্যালয়টি তার পাঠ্যক্রমে ধর্মনিরপেক্ষ ও ইসলামি শিক্ষার সমন্বয় করেছে। স্কুলটির মেফায়ারে একটি পৃথক প্রাক বিদ্যালয় রয়েছে যা নার্সারি, উচ্চমাধ্যমিক এবং আর গ্রেড শিক্ষার্থীদের পাঠদান করে। প্রধান স্কুলটি ফোর্ডসবার্গে অবস্থিত যা প্রথম-দ্বাদশ শ্রেণী গ্রেড পর্যন্ত পাঠদান করে। এই স্কুলের দুটি ক্যাম্পাস রয়েছে। প্রথমটি ফোর্ডসবার্গের ২৫ নং ব্রি স্ট্রিটে এবং দ্বিতীয়টি ফোর্ডসবার্গের ৪৫ নং ব্রি স্ট্রিটে অবস্থিত। বিদ্যালয়ের মূল লক্ষ্য হল "ছোট বাচ্চাদের পবিত্র কুরআন ও সুন্নাহর সাথে জ্ঞানের সামগ্রিক ধারণা প্রদান করা"। গৃহীত মূল আদর্শটি হল "জান্নাতে প্রতিটি শিশু"। জোহানেসবার্গ মুসলিম স্কুল (জেএমএস) জোহনেসবার্গ মুসলিম স্কুল সমিতি দ্বারা পরিচালিত হয় (দক্ষিণ আফ্রিকার সংস্থা আইন,১৯৭৩-এর ২১ নং অনুচ্ছেদের অধীনে অন্তর্ভুক্ত)। সমিতির সদস্যরা স্বেচ্ছাসেবীর ভিত্তিতে বিদ্যালয়টি পরিচালনা করে। সংস্থা আইনের ২১ নং অনুচ্ছেদ হওয়ায়, সমিতিটি মোট মুনাফা হিসাবে অন্তর্ভুক্ত করা হয়। শিক্ষার্থীদের কাছ থেকে ফি হিসাবে প্রাপ্ত সমস্ত তহবিল বিদ্যালয়ের উদ্দেশ্য পূরণে সম্পূর্ণভাবে ব্যবহৃত হয়, যার মধ্যে শিক্ষাবিদদের বেতন প্রদান করা। জোহানেসবার্গ মুসলিম স্কুল গাউটেং প্রদেশের শীর্ষ ১০০ টি বিদ্যালয়ে স্থান পেয়েছে। যা উইটওয়াটারস্রান্ড বিশ্ববিদ্যালয় দ্বারা সুবিধাবঞ্চিত সম্প্রদায়ের শীর্ষ ৫ টি স্কুল হিশাবে পূর্বে মূল্যায়ন করা হত। জোহানেসবার্গ অঞ্চলে একটি মুসলিম স্কুলের পরিকল্পনা ১৯৮৯-এর সময় করা হয়। ১৯৯০ সালের জানুয়ারিতে জোহানেসবার্গের মুসলিম স্কুলটির প্রাথমিকভাবে কার্যক্রম শুরু হয়। জোহানেসবার্গের মেফায়ারের দশম অ্যাভিনিউ-এর প্রাঙ্গণে জোহানেসবার্গ মুসলিম স্কুল (জেএমএস) ১১৫ জন শিক্ষার্থী নিয়ে শুরু হয়। প্রথমে ১ থেকে ২ শ্রেণী(গ্রেড ১ থেকে ৪) পর্যন্ত পাঠদান কার্যক্রম শুরু হয়। পরিচালনা পর্ষদ সিদ্ধান্ত নেয় যে, স্কুল প্রতিষ্ঠা হবে বিভিন্ন পর্যায়ে। ১৯৯১ সালে শিক্ষাবর্ষটি স্ট্যান্ডার্ড ৩ (গ্রেড ৫) স্তরে বাড়ানো হয় এবং নার্সারি ক্লাস সহ একটি প্রাক-স্কুলও চালু করা হয়। ১৯৯১ সালে শিক্ষার্থীর সংখ্যা বৃদ্ধি পেয়ে ১৮৯ এ উন্নীত হয়। পরবর্তীতে পরবর্তী বছরগুলিতে উচ্চতর স্তরে পাঠদান দেওয়া শুরু হয়। ১৯৯৭ সালের হিসাবে স্কুলটি নার্সারী থেকে ম্যাট্রিক (গ্রেড ১২) পর্যন্ত পাঠদান করে এবং ২০১০ সালে ১২০০ শিক্ষার্থী ভর্তি ছিল। স্কুলটি মেফায়ারে ১০ম অ্যাভিনিউের প্রাঙ্গণকে ছাড়িয়ে এবং ১৯৯২ সালে ফোর্ডসবার্গের পুরানো ব্রি স্ট্রিটে স্কুল কমপ্লেক্সে চলে আসে। এই কমপ্লেক্সটি শিক্ষার্থীদের আরও উন্নততর সুবিধা দেওয়ার জন্য বড় ধরনের সংস্কার করা হয়। আবার প্রাকৃতিক বৃদ্ধির ফলস্বরূপ, ব্রি স্ট্রিট স্কুল কমপ্লেক্সের প্রাঙ্গণটিও অপর্যাপ্ত হয়ে পড়ে। জেএমএস তখন ফোর্ডসবার্গের পুরানো জোহানেসবার্গ মাধ্যমিক বিদ্যালয় চত্বরটি পাবলিক ওয়ার্কস বিভাগ থেকে লিজ দেয়। জোহানেসবার্গের নিকটস্থ ক্রসবিতে একটি নতুন স্কুল কমপ্লেক্স পরিকল্পনা করা হয়েছে। মুসলিম শিক্ষা সমিতি (দক্ষিণ আফ্রিকা) "University of the Witwatersrand"। ২০১০-০৫-০৮ তারিখে মূল থেকে আর্কাইভ করা। সংগ্রহের তারিখ ২০১০-০১-১৩।  Introducing the Johannesburg Muslim School, 19 January 2010 handout, Johannesburg Muslim School. web2go। "About Us"। Johannesburg Muslim School (ইংরেজি ভাষায়)। ২০১৮-১২-২০ তারিখে মূল থেকে আর্কাইভ করা। সংগ্রহের তারিখ ২০২১-০৫-০৪।  "Association of Muslim Schools (SA)"। ২০১১-০৭-১৯ তারিখে মূল থেকে আর্কাইভ করা। সংগ্রহের তারিখ ২০২০-০২-০৫।  প্রাতিষ্ঠানিক ওয়েবসাইট গাউটং শিক্ষা বিভাগ
আল জামিয়াতুল আরাবিয়া হাইলধর মাদ্রাসা

আল জামিয়াতুল আরাবিয়া হাইলধর মাদ্রাসা হলো বাংলাদেশে প্রথম মহিলা কওমি মাদ্রাসা। মাদ্রাসাটি আল্লামা আবদুল মালেক হালিম প্রতিষ্ঠা করেছেন। হাইলধর মাদ্রাসায় প্রাথমিক স্তর থেকে শুরু করে ইসলামের সর্বোচ্চ স্তর পর্যন্ত শিক্ষা দেয়া হয়। মাদ্রাসা নিম্নোক্ত বিভাগ সমূহের পাঠদান করা হয়। প্রাথমিক শিক্ষা বিভাগ মাধ্যমিক শিক্ষা বিভাগ উচ্চ মাধ্যমিক শিক্ষা বিভাগ তাফসির বিভাগ হাদীস বিভাগ ফিকাহ বিভাগ মান্তিক বিভাগ তাজউইদ বিভাগ আরবি ও বাংলা সাহিত্যের বিভাগ আল জামিয়াতুল আরবিল লিল বানেনি ওয়াল বানাত হাইলধার 'দ্বীন বিপ্লব' নামে একটি ম্যাগাজিন প্রকাশ করে। ম্যাগাজিনে ইসলামী পন্ডিতের বক্তৃতা, মাদ্রাসা শিক্ষার্থীর লেখা কবিতা, বর্তমান মুসলিম বিশ্ব সম্পর্কিত সংবাদ এবং মাদ্রাসার সংবাদ প্রকাশিত হয়। মাদ্রাসা কওমি মাদ্রাসা দাখিল মাদ্রাসা কওম-কওমির অনন্য প্রতিভা মাওলানা লিসানুল হক - কওমিকণ্ঠ। qawmikantho। ১১ মার্চ ২০১৭। ৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  Begum, Momotaj; Kabir, Humayun (জুন ২০১২)। "Reflections on the Deobandi Reformist Agenda in a Female Quomi Madrasah in Bangladesh"। South Asia: Journal of South Asian Studies। 35 (2): 353–380। ডিওআই:10.1080/00856401.2012.659650।  হেফাজত ইসলাম নিয়ে ঠাট্টা করবেন না- আহমদ শফি। newschittagong24.com। ৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  "কওমী মাদ্রাসার সনদের মূল্যায়ন ও স্বীকৃতি প্রসঙ্গ"। insaf24.com। ৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  সরকার কওমী মাদ্রাসা সনদের স্বীকৃতি দিতে আন্তরিক। Suprobhat Bangladesh। ১৬ জানুয়ারি ২০১৭। ৫ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  "Teknafnews.com"। teknafnews.com। ২৫ জানুয়ারি ২০১৪। ৭ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৭।  মহেশখালীর সন্তান আল্লামা সুলতান যওক নদভী: জীবন, কর্ম ও চিন্তাধারা। Moheshkhalir Sob Khabor। সংগ্রহের তারিখ ৬ ডিসেম্বর ২০১৭।  বাংলাদেশ মাদ্রাসা শিক্ষা বোর্ড মাদ্রাসা শিক্ষা অধিদপ্তর মাদ্রাসা শিক্ষা ব্যবস্থা নিয়ে আলোচনা
দাবা গুটির আপেক্ষিক মান

দাবা খেলায় মোট ৬ প্রকার গুঁটি রয়েছে। রাজা, মন্ত্রী, গজ, ঘোড়া, নৌকা, বোড়ে। এই প্রতিটি গুটিরই আলাদা মান এবং চলাচল ভিন্ন। রাজার [English:King) মান অসীম। কারণ দাবা খেলায় রাজাই প্রধান। তার উপরে কোন গুঁটি নেই। মন্ত্রী [English: Queen] দাবার দ্বিতীয় ক্ষমতাবান গুঁটি। এর মান ৯। গজ কে হাতিও বলা হয়। ইংরেজিতে Bishop বলা হয়। এর মান ৩। ঘোড়া কে ইংরেজিতে Knight বলা হয়। এর মান 2.5। নৌকা কে ইংরেজিতে Rook বলা হয়। এর মান ৫। বোড়ে কে ইংরেজিতে Pawn বলা হয়। এর মান ১।
থর: লাভ অ্যান্ড থান্ডার

থর: লাভ অ্যান্ড থান্ডার হলো ২০২২ সালে মুক্তিপ্রাপ্ত মার্কিন সুপারহিরো চলচ্চিত্র, যা মার্ভেল কমিক্সের থর চরিত্রের উপর ভিত্তি করে নির্মিত। চলচ্চিত্রটি মার্ভেল স্টুডিওজ দ্বারা প্রযোজিত এবং ওয়াল্ট ডিজনি স্টুডিওজ মোশন পিকচার্স দ্বারা পরিবেশিত। এটি থর: র‌্যাগনারক (২০১৭) চলচ্চিত্রের সিক্যুয়েল এবং মার্ভেল সিনেম্যাটিক ইউনিভার্স (এমসিইউ)-এর ২৯তম চলচ্চিত্র। এটি পরিচালনা করেন তাইকা ওয়াইতিতি, কাহিনী রচনা করেন জেনিফার কেইতিন রবিনসন। এতে অভিনয় করেন ক্রিস হেমসওয়ার্থ, টেসা থম্পসন, ন্যাটালি পোর্টম্যান এবং আরও অনেকে। ২০১৮-এর জানুয়ারিতে হেমসওয়ার্থ এবং ওয়াইতিতি র‌্যাগনারক এর সিক্যুয়েলের ব্যাপারে আলোচনা করেন। এরপর ২০১৯-এর জুলাইতে এ বিষয়ে আনুষ্ঠানিক ঘোষণা দেয়া হয়। থর: লাভ অ্যান্ড থান্ডার চলচ্চিত্রটিকে ৬ই মে, ২০২২-এ প্রেক্ষাগৃহে মুক্তির জন্য তালিকাভুক্ত করা হয়েছে। ক্রিস হেমসওয়ার্থ থর চরিত্রে অভিনয় করেন। টেসা থম্পসন ভেল্কাইরি চরিত্রে অভিনয় করেন। ন্যাটালি পোর্টম্যান জেন (মাইটি থর) চরিত্রে অভিনয় করেন। ক্রিশ্চিয়ান বেল গর দ্য গড বুচার চরিত্রে অভিনয় করেন। জেমি আলেকজান্ডার সিফ চরিত্রে অভিনয় করেন। টাইকা ওয়াইতিতি কর্গ চরিত্রে অভিনয় করেন। ক্রিস প্র্যাট স্টারলর্ড চরিত্রে অভিনয় করেন। পম ক্লেমেন্টিফ ম্যান্টিস চরিত্রে অভিনয় করেন। ডেভ বাউতিস্তা ড্রাক্স চরিত্রে অভিনয় করেন। কারেন গিলান নেবুলা চরিত্রে অভিনয় করেন। সিন গান ক্রাগলিন চরিত্রে অভিনয় করেন। রাসেল ক্রো জিউস চরিত্রে অভিনয় করেন। মার্ভেল সিনেম্যাটিক ইউনিভার্স মার্ভেল সিনেম্যাটিক ইউনিভার্সের চলচ্চিত্রের তালিকা মার্ভেল সিনেম্যাটিক ইউনিভার্সের টেলিভিশন ধারাবাহিকের তালিকা Fisher, Jacob (নভেম্বর ১১, ২০২০)। "Production Tidbits: 'Moon Knight', 'Aquaman 2', 'Ms. Marvel' and More"। Discussing Film। নভেম্বর ১২, ২০২০ তারিখে মূল থেকে আর্কাইভ করা। সংগ্রহের তারিখ নভেম্বর ১২, ২০২০।  ইন্টারনেট মুভি ডেটাবেজে থর: লাভ অ্যান্ড থান্ডার (ইংরেজি) প্রবেশদ্বার:  চলচ্চিত্র মার্কিন যুক্তরাষ্ট্র অতিমানবীয় চরিত্র
বিবেকানন্দর ইল্লম

বিবেকানন্দর ইল্লম ভারতের চেন্নাই শহরের স্বামী বিবেকানন্দের স্মৃতিবিজড়িত একটি ঐতিহাসিক স্থাপনা ও সংগ্রহালয়। এই ভবনটি বিবেকানন্দ হাউস, আইস হাউস, ক্যাসল কেরনান ইত্যাদি নামেও পরিচিত। ১৮৯৭ সালে চেন্নাই (তদনীন্তন মাদ্রাজ) ভ্রমণের সময় স্বামী বিবেকানন্দ নয় দিন এই বাড়িতে বাস করেন। বিবেকানন্দর ইল্লম বর্তমানে রামকৃষ্ণ মিশনের চেন্নাই শাখা প্রতিষ্ঠিত স্বামী বিবেকানন্দ সংক্রান্ত একটি স্থায়ী সংগ্রহালয়। ১৮৪২ সালে আইস কিং নামে পরিচিত ফ্রেডেরিক টিউডর মাদ্রাজ শহরে বঙ্গোপসাগরের তীরে একটি আইসহাউস নির্মাণ করেন। এই আইসহাউসটি ছিল তার বরফ ব্যবসার একটি অঙ্গ। ১৮৮০ সাল নাগাদ ব্যবসায় মন্দা দেখা দিলে মাদ্রাজের বিলিগিরি আইয়েঙ্গার বাড়িটি কিনে নেন। তিনি বাড়িটির নকশা পরিবর্তন করে এটিকে তার বাসভবনে পরিণত করেন। নাম দেন কাসল কেরনান। পাশ্চাত্যে ধর্মপ্রচারের পর স্বামী বিবেকানন্দ ১৮৯৭ সালে ভারতে প্রত্যাবর্তনের সময় মাদ্রাজে অবতরণ করলে আইয়েঙ্গার তার শিষ্যত্ব গ্রহণ করেন। এই সময় স্বামীজি তার গৃহেই আতিথ্য গ্রহণ করেন। ১৮৯৭ সালের ৬ ফেব্রুয়ারি থেকে ১৪ ফেব্রুয়ারি পর্যন্ত স্বামীজি এই বাড়িতে অবস্থান করেন এবং এখান থেকেই প্রদান করেন তার কতকগুলি বিখ্যাত বক্তৃতা। ফেরার আগে তিনি শিষ্যদের অনুরোধে এই বাড়িতে একটি স্থায়ী কেন্দ্র নির্মাণে সম্মতি জানান। ১৯০৬ সাল পর্যন্ত এই বাড়িতে মিশনের কাজকর্ম চলে। এরপর বাড়িটি বন্ধক পড়ে এবং এক জমিদার এটি কিনে নেন। ১৯১৭ সালে মাদ্রাজ সরকার তাদের সমাজ কল্যাণ কর্মসূচির অঙ্গ হিসেবে মহিলাদের প্রশিক্ষণাগার ও বিধবাদের আবাস প্রতিষ্ঠার জন্য বাড়িটি অধিগ্রহণ করে নেন। ১৯৬৩ সালে স্বামী বিবেকানন্দের জন্মশতবর্ষ উপলক্ষে তামিলনাড়ু সরকার ভবনটির নামকরণ করেন বিবেকানন্দর ইল্লম। ১৯৯৭ সালের ৬ ফেব্রুয়ারি সরকার রামকৃষ্ণ মিশনকে লিজে ভবনটি প্রদান করে স্বামী বিবেকানন্দ সংক্রান্ত স্থায়ী প্রদর্শনী চালু করার জন্য। ১৯৯৯ সালের ২০ ডিসেম্বর এই স্থায়ী প্রদর্শনীটি সর্বসাধারণের জন্য খুলে দেওয়া হয়। প্রদর্শনীর সঙ্গে সঙ্গে এখানে যুবকদের আলোচনাসভা, ধ্যান ও যোগের ক্লাসও নেওয়া হয়। Vivekanandar Illam at the website of Sri Ramakrishna Math, Chennai The Hindu: Ice House through the years Video presentation on Vivekanandar Illam
নাগেরবাজার

নাগেরবাজার ভারতের রাজ্য পশ্চিমবঙ্গ এর উত্তর চব্বিশ পরগনা জেলার একটি এলাকা। এটি কলকাতা মেট্রোপলিটন উন্নয়ন কর্তৃপক্ষের (কেএমডিএ) আওতাধীন এলাকার একটি অংশ। ক্লাইভ হাউস নাগেরবাজারের রামগড়ের রাস্তাগুরু এভিনিউতে অবস্থিত। এটির ইতিহাস বিতর্কিত। সম্ভবত পর্তুগিজরা এটি নির্মাণ করেছেন এবং কলকাতার উত্তর প্রান্তে প্রথম পাকা ইট এবং সিমেন্টের বিল্ডিং হিসাবে ধরা হয়। অনেকে বলেন যে এটি কোনও ভারতীয় রাজপুত্র বা সম্ভ্রান্ত ব্যক্তির শিকারের লজ ছিল (এবং তাই জঙ্গলটির অস্তিত্ব সন্দেহ জনক ) স্পষ্টতই যা জানা যায় তা হ'ল ব্রিটিশ সৈন্যরা যখন তারা প্রথম দেশে আসতে শুরু করেছিল তখন রবার্ট ক্লাইভ এটি দখল করে পুনর্নির্মাণ করেছিল, একতলা ভবনে একটি তল যুক্ত করেছিল এবং এটিকে তার দেশের বাড়ি বানিয়েছিল (কিছু লোক প্রায় ১৭৫৭-৬০ এর কাছাকাছি এটিকে তাঁর আবাস হিসাবে সন্দেহজনক বলে মনে হয়। বাড়িটি একটি উত্থিত জমিতে অবস্থিত। অন্যথায় সমতল পরিবেশে এটি এমনকি বা একটি পাহাড় হিসাবে ভাবা হয়। গল্পটির আরও আকর্ষণীয় অংশটি হ'ল "ক্লাইভ হাউস খনন, মুদ্রা, পোড়ামাটির চিত্র, ভাস্কর্য, মৃৎশিল্প ইত্যাদি এবং একটি পর্তুগিজ দুর্গের তথ্য পাওয়া গেছে।" প্রাপ্ত নিবন্ধগুলি সেন যুগের চন্দ্রকেতুগড় হতে পারে তবে কিছু লোক মনে করেন এর আগে চন্দ্রকেতুগড়ের ২,০০০ বছরেরও বেশি পুরানো সভ্যতার সাথে এর যোগসূত্র থাকতে পারে। ক্লাইভ হাউস ২০০৪ সাল থেকে ভারতের প্রত্নতাত্ত্বিক জরিপের অধীনে রয়েছে, তবে ক্লাইভ হাউসের অভ্যন্তরে এবং বাইরে দখলকারীরা পুনরুদ্ধারের কাজকে বাধা দিয়েছে। উত্তরে নেতাজি সুভাষচন্দ্র বসু আন্তর্জাতিক বিমানবন্দর , দম দম রেলওয়ে স্টেশন যা কোলকাতা সার্কুলার রেলওয়ের পাশাপাশি পশ্চিম কলকাতা শহরতলির রেলপথ এবং পশ্চিমে দম দম মেট্রো স্টেশন , বাগুইআটি এবং অঞ্চলগুলির সংলগ্ন। পূর্বে ভিআইপি রোড এবং দক্ষিণে বাঙ্গুর অ্যাভিনিউ এবং লেক টাউন এর অঞ্চল। ২০১২ সালে, দমদম / কলকাতা বিমানবন্দরের দিকে যশোর রোডে ভারী যান চলাচলের ব্যবস্থা করতে আমরপালি থেকে নাগরবাজার সরোজিনী নাইডু মহিলা কলেজের জন্য একটি ফ্লাইওভার চালু করা হয়েছিল। নিম্নলিখিত পৌরসভা, সেন্সাস টাউন ও ব্যারাকপুর মহকুমার অন্য স্থানে অংশ ছিল কলকাতা নগরবাসীর সংখ্যার : ২০১১ আদমশুমারিতে কাঁচড়াপাড়া (এম), জেটিয়া (CT) হালিশহর (এম), Balibhara (CT) নৈহাটি (এম), ভাটপাড়া ( এম), কাউগাছি (সিটি), গর্শ্যমনগর (সিটি), গারুলিয়া (এম), ইছাপুর ডিফেন্স এস্টেট (সিটি), উত্তর ব্যারাকপুর (এম), ব্যারাকপুর সেনানিবাস (সিবি), ব্যারাকপুর (এম), জাফরপুর (সিটি), রুইয়া (সিটি) ), টিটাগড় (এম), খড়দহ (এম), বান্দিপুর (সিটি), পাণিহাটি (এম), মুরগাছা (সিটি) নিউ ব্যারাকপুর (এম), চাঁদপুর (সিটি), তালবান্ধা (সিটি), পাটুলিয়া (সিটি), কামারহাটি (এম) ), বরানগর (এম), দক্ষিণ দমদম (এম), উত্তর দমদম (এম), দম দম (এম), নোয়াপাড়া (সিটি), বাবনপুর (সিটি), তেঘারি (সিটি), নন্ন (ওজি), চাকলা (ওজি), স্রোত্রিবাতি (ওজি) এবং পানপুর (ওজি)। নাগরবাজার ক্রসিং ও ফ্লাইওভার নাগেরবাজারের দম দম রোড নাগেরবাজারের যশোর রোড নাগেরবাজারে একটি প্রাইভেট বাস ডায়মন্ড প্লাজা মল, শ্যামনগর (নাগেরবাজারের নিকটবর্তী) সালটি প্লাজা (বাণিজ্যিক কমপ্লেক্স), নাগেরবাজার কলকাতা দক্ষিণ দম ডাম "CM inaugurates Nagerbazar flyover"। Indian Express। ২৫ মার্চ ২০১২। সংগ্রহের তারিখ ১৬ মার্চ ২০১৩।  "Provisional Population Totals, Census of India 2011" (পিডিএফ)। Constituents of Urban Agglomeration Having Population Above 1 Lakh। Census of India 2011। সংগ্রহের তারিখ ৩০ মে ২০১৮।